Veza astme i želudačnih problema
Tretiranje vraćanja želudačnog sadržaja kod odraslih pomaže da se umanji intenzitet napada astme. Da li se to odnosi i na decu?
Alejna Kvapil, stara 17 godina, dobila je dijagnozu astme kada je imala 13 godina. „ Svetska zdravstvena organizacija saopštila je da je astma najčešće hronično oboljenje medju decom. Niko ne zna tačan razlog, ali studije su pokazale vezu izmedju astme i vraćanja sadržaja iz želuca. Oko 70 odsto ljudi koji imaju astmu imaju i želudačno-jednjačku gorušicu, koja se pojavljuje kada se želudačne kiseline vraćaju u jednjak, kanal koji povezuje usta i stomak. Deca i bebe mogu da pate od od te bolesti. Kod dece, kao i kod odraslih, najčešći simptom je gorušica. Alejna Kvapil učestvovala je u studiji kako bi ustanovila da li tretiranje njenog vraćanja sadržaja iz želuca može da tretira njenu astmu. Ona je bila medju 300 dece koja su učestvovala u studiji. Studija je uključivala tretiranje neke od dece jakim lekovima nazvanim protonskim inhibitorima, koji umanjuju količinu kiseline u stomaku. Doktorka Dženet Holbruk sa univerziteta Džons Hopkins je jedan od autora studije. Polovini dece dat je protonski inhibitor, zajedno sa steroidima koji se inhaliraju, a koji pomažu pri disanju i digestivnim problemima. Drugoj polovini dat je lažni lek. Iako lekovi kojima se tretira vraćanje sadržaja iz želuca često pomažu u umanjenju simptoma astme, deca koja nisu imala simptome vraćanja, a koja su primila inhibitor nisu imala nikakvo umanjenje simptoma astme. Zapravo, pokazali su se neki neželjeni efekti leka. Čak i kod dece koja imaju dijagnozu vraćanja sadaržaja iz želuca, inhibitori nisu pomogli kod simptoma njihove astme. Američko udruženje za borbu protiv bolesti pluća podržalo je studiju čiji rezultati su objavljeni u časopisu Američkog medicinskog udruženja.